Теметов

Теметов або цинтерь, од лат. dormitorium, через мад. temető або лат. coemeterium од грец. κοιμητήριον койметерион через словац. cintorín “мѣсто сна” — мѣсто де ся покоять тѣла умерлых. Теметов и вѣра Католицка Церковь по костелах и каплицях поважуе тыж теметов за святе мѣсто, з той причины теметов мать быти освяченый. З тым звязане и роздѣлене погребѣня умерлых розличной вѣры. В минулости теметовы были при церквах (з того нѣм. Kirchhof), але в сучасности то недозволене зоз санитарных доводох. Практика незряджѣня теметова при церкви и окреме погребѣня подля вѣры взникла уже од IX. стороча, а обсяговала и пожаданя, обы членове едной парохии были погребены около себе. Окреме погребѣня подля вѣры основане окрем иншого на роздѣлных поглядах религий односно заряджѣня теметова, правил и обряда погребѣня, аж и роздѣлах меджи конфесиями едной религии. Напримѣр, христианство од зачатку поважуе кремацию за вгодный способ погребу, авшак православие тото не схвалюе, лем може толеровати в окремых припадах, але при повинном запрятаню попѣля во гробѣ. В сучасности право вецерох держав усилуе ся дати теметовам характер цивилный, аж и не уважаючый на вѣру, Такы теметовы называють ся комуналныма и суть маетком громады, а компромисом е, кедь суть подѣлены на секторы подля вѣры. Кебы вшак комунита вырѣшила не уважати на вѣру, в том припадѣ при каждом погребѣ мать быти гроб окреме освячованый. Санитарны нормы На организацию теметовох суть строгы санитарны нормы, котры ся розличують по державах. До такых належить, напримѣр, одстояня теметова од найблизшых обывань, котре може быти 100 м аж и 400 м. Ествують тыж нормы, коли стары опущены теметовы можуть быти хоснованы на иншы цѣли, або коли можне повторне погребѣня, што звязане з роспадом мертвого тѣла на просты хемичны злученины, найчастѣйше тот час — 30 рокы. Жерела и одказы Henry George Liddell, D.D. and Robert Scott, D.D. A Greek-English Lexicon. Eighth edition. American Book Company. New York, Chicago, Cincinnati. 1901. англ. Ottův slovník naučný. Illustrovaná encyklopaedie obecných vědomostí. Díl 11. Vyd. J. Otto. V Praze, 1888–1909. Сс. 768–769. чеш. Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 7-8. Wydawnictwo biblioteki dzieł chrześcijańskich. Warszawa, 1906. С. 128. пол. Révai nagy lexikona. 18. köt. Révai Testvérek Irodalmi Intézet Részvénytársaság, Budapest. 1925. С. 115. мад. Дворецкий И. Х. Латинско-русский словарь. Изд. второе. М: «Русский язык», 1976. русс. О христианском погребении усопших (по русскы) (Документ Священного Синода от 5 мая 2015 года, журнал № 30). https://azbyka.ru/otechnik/dokumenty/o-hristianskom-pogrebenii-usopshih/. [перевірено 2019-11-10]. Референции